Likumprojekts

**Grozījumi** [**Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā**](http://www.likumi.lv/doc.php?id=223536)

Izdarīt [Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā](http://www.likumi.lv/doc.php?id=223536) (Latvijas Vēstnesis, 2010, 206. nr.; 2012, 59., 190. nr.; 2013, 188. nr.) šādus grozījumus:

1. 5. pantā:

aizstāt otrajā daļā vārdu "neveic" ar vārdiem "Ceļu satiksmes drošības direkcija neveic";

izslēgt astotajā daļā vārdu "arī";

papildināt pantu ar 8.1 daļu šādā redakcijā:

"(81) Ja nodokli maksā par vairākiem transportlīdzekļiem vienā maksājumā, nodokļa maksātājs, izmantojot Ceļu satiksmes drošības direkcijas nodrošinātos e-pakalpojumus, reģistrā sasaista informāciju par maksājuma mērķi ar tā transportlīdzekļa reģistrācijas numuru, par kuru tiek maksāts nodoklis."

2. 6. pantā:

izteikt pirmās daļas 1. punktu šādā redakcijā:

"1) vienu vieglo automobili, motociklu, triciklu vai kvadriciklu, kurš ir vai tiek reģistrēts personai ar I, II vai III grupas invaliditāti īpašumā, turējumā vai valdījumā;";

izslēgt pirmās daļas 2. punktu;

aizstāt pirmās daļas 4. punktā vārdus "īpašnieka maiņas reģistrāciju" ar vārdiem "citu reģistrācijas darbību";

papildināt pirmās daļas 8. punktu pēc vārdiem "Valsts policijas" ar vārdiem "vai ārvalsts kompetentās iestādes";

papildināt pirmās daļas 11. punktu pēc vārdiem "izvešanai no Latvijas" ar vārdiem "vai transportlīdzekli, kura reģistrāciju pārtrauc uz laiku, nododot numura zīmes";

izteikt pirmās daļas 16. punktu šādā redakcijā:

"16) vieglo transportlīdzekli, kura īpašniekam, turētājam vai valdītājam vai šādas personas laulātajam apgādībā ir bērns ar invaliditāti. Atbrīvojumu piemēro attiecībā uz vienu šādai personai vai tās laulātajam īpašumā, turējumā vai valdījumā reģistrētu vieglo transportlīdzekli;";

papildināt pirmo daļu ar 17. punktu šādā redakcijā:

"17) transportlīdzekli, kuru transportlīdzekļa īpašnieka maksātnespējas administrators noņem no uzskaites atsavināšanai Latvijā vai izvešanai no Latvijas, vai transportlīdzekli, kura reģistrāciju pārtrauc uz laiku, nododot numura zīmes;".

3. Papildināt 7. panta piekto daļu pēc vārdiem "valdījumā reģistrētu" ar vārdu "vieglo".

4. Izteikt 9. pantu šādā redakcijā:

"**9. pants. Transportlīdzekļa ekspluatācijas nodokļa administrācija**

(1) Ceļu satiksmes drošības direkcija pirms šajā likumā paredzēto pakalpojumu sniegšanas kontrolē transportlīdzekļa ekspluatācijas nodokļa aprēķināšanas un maksāšanas pareizību.

(2) Valsts ieņēmumu dienests attiecībā uz transportlīdzekļa ekspluatācijas nodokli veic likuma "Par nodokļiem un nodevām" 18. panta pirmajā daļā minētos pienākumus, izņemot šā likuma 9. panta pirmajā daļā noteikto pienākumu."

5. Papildināt 11. panta otro daļu pēc vārdiem "transportlīdzeklim ir" ar vārdu "reģistrēts".

6. 13. pantā:

papildināt sesto daļu ar otro teikumu šādā redakcijā:

"Ja nodokli maksā par vairākiem transportlīdzekļiem vienā maksājumā, nodokļa maksātājs, izmantojot Ceļu satiksmes drošības direkcijas nodrošinātos e-pakalpojumus, reģistrā sasaista informāciju par maksājuma mērķi ar tā transportlīdzekļa reģistrācijas numuru, par kuru tiek maksāts nodoklis.";

papildināt astoto daļu pēc vārda "īpašnieka" ar vārdiem "vai turētāja";

aizstāt astotajā daļā vārdu "neveic" ar vārdiem "Ceļu satiksmes drošības direkcija neveic".

7. 14. pantā:

izteikt pirmās daļas 1. un 2. punktu punktu šādā redakcijā:

"1) par transportlīdzekli, kurš ir vai tiek reģistrēts kā operatīvais transportlīdzeklis;

2) par transportlīdzekli, kuram ir vai tiek reģistrēts taksometra statuss;";

papildināt pirmās daļas 7. punktu pēc vārdiem "Valsts policijas" ar vārdiem "vai ārvalsts kompetentās iestādes";

izteikt pirmās daļas 10. un 11. punktu šādā redakcijā:

"10) par transportlīdzekli, kuram ir vai tiek reģistrēts vēsturiskā spēkrata statuss;

11) par transportlīdzekli, kurš ir sporta transportlīdzeklis vai tiek reģistrēts par sporta transportlīdzekli;";

papildināt pirmo daļu ar 13. punktu šādā redakcijā:

13) par transportlīdzekli, kuru transportlīdzekļa īpašnieka maksātnespējas administrators noņem no uzskaites atsavināšanai Latvijā vai izvešanai no Latvijas, vai transportlīdzekli, kura reģistrāciju pārtrauc uz laiku, nododot numura zīmes."

8. Izteikt 16. pantu šādā redakcijā:

"**16. pants. Uzņēmumu vieglo transportlīdzekļu nodokļa administrācija**

(1) Ceļu satiksmes drošības direkcija pirms šajā likumā paredzēto pakalpojumu sniegšanas kontrolē uzņēmumu vieglo transportlīdzekļu nodokļa aprēķināšanas un maksāšanas pareizību.

(2) Valsts ieņēmumu dienests attiecībā uz uzņēmumu vieglo transportlīdzekļu nodokli veic likuma "Par nodokļiem un nodevām" 18. panta pirmajā daļā minētos pienākumus, izņemot šā likuma 16. panta pirmajā daļā minēto pienākumu."

Satiksmes ministrs

Anrijs Matīss